Die wêreld in foto’s – 18 Desember 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ’n Siriese seun hou ’n Kersvader-speelding vas by ’n mark in die ou stad Damaskus in Sirië. (Foto: Ammar Safarjalani, Xinhua) ’n Duiker in ’n Kersvader- en Rudolph-kostuum geklee, swem Dinsdag tussen sardiens by die Coex-akwarium in Seoul, Suid-Korea. (Foto: Ahn Young-joon, AP) Yao Ming, die voormalige NBA-basketbalspeler, vertrek Dinsdag na ’n konferensie om die 40ste herdenking van China se hervorming en openingsbeleid by die Groot Saal van die Mense in Beijing te herdenk. (Foto: Mark Schiefelbein, AP) Die ses maande oue tierwelpie Makari speel Dinsdag met ’n Kerskous by die Whipsnade-dieretuin in Dunstable, Engeland. (Foto: Joe Giddens, AP) Ilka Stuhec van Slowenië neem Dinsdag deel aan die wêreldbeker-skitoernooi in Val Gardena, Italië. (Foto: Marco Trovati, AP)